БҚО Казталов ауданы,Ғ.Молдашев атындағы орта ЖББ мектебінің 6 «Б» сынып оқушысы Сакенов Ерсағынның   «Туған жер-тұғырым !» атты эссе                            
 Жетекшісі :қазақ тілі мен әдебиеті пәні мұғалімі Исаева Роза Рахымжанқызы

    Менің туған жерім -Жалпақтал, Мен Оралда туылдым, бірақ осы ауылда тұрамын. Атым -Ерсағын , фамилиям-Сакенов. Мен 6 сыныпта оқимын. Менің ауылымда достарым мен жақындарымның көбі тұрады. Біздің ауылымызда бәрі бар: дүкендер, монша, аурухана, сауда үйлері, мектептер, парктер, кафе, мейрамхана бар. Жолымызға қиыршық тастар төселіп, тротуарлар да салынды. Жазда менің  екі ағам мен әкем Б.Момышұлы деген көшеде асфальт төсеп, мен оларға түскі ас тасып тұрдым. Менің өмірдегі ең үлкен мақтанышым осы. Ауылда ұзын , әдемі жол салды. Ауылдастарым көшеде бізді көргенде қуанып, амандасатын еді. Жасым он екіде болса да, ауылымды көркейтіп, жол салуға көмектескенім үшін қатты қуандым. Әрине, күн ыссыда маған қиын болды, ағаларыма салқын су тасып тұрдым. Бірақ қатты ыссыдан мұз салған су да тез жылып кететін еді. Мен жұмысымды ауылым үшін істедім. Ең өкініштісі, сол жолды үлкен дөңгелекті ауыр машина  езіп өтіп, бүлдіріп кеткен. Мен соны көргенде қатты ренжідім. 
   Мен өзімнің туған жерімде менің жан достарым маған өзімді тануды, ал жақсы мұғалімдер адам болуды үйретті. Мен Мұқағали ақынның өлеңдерін өзгертіп мынадай өлең шығардым:
Бірінші бақытым-достарым менің 
Доссыз- адам болуды білер ме едім?!
Екінші бақытым –үйім менің,
Әке-ана, ағаларсыз қалай тұрар едім?!
Ал үшінші бақытым- мектебім
Білімсіз өмірде қалай жүрер  едім?!
Ал төртінші бақытым, ауылым менің,
Туған жердің құдіретін  түсінер ме едім, 
Сол себептен туған жерді құрметтеймін!
  Сіз туған жеріңізді күн сайын көре алмайсыз. Әрбір сағат, әр минутыңызды босқа кетірмеңіз. Біз өмірді мәңгілік емеспіз. Сондықтанда уақытыңызды  босқа кетірмей туған жеріңде отбасыңа көңіл аударып, сол туған жердің бақытын өз балаларыңыз бен немерелеріңізге айтып түсіндіріңіз!-дегім келеді.
